***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 75-24/2022.

***Jegyzőkönyv***

***Készült***: Pápakovácsi Község Önkormányzat képviselő-testülete 2022 . november 14-én 16.30 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Hári Zsuzsanna képviselő

Nagy Szabolcs képviselő (3 fő)

Vándor Zoltán képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban (jkv,. 2. melléklete) foglaltaknak megfelelően:

**Napirend**

1. 1.) Pápakörnyéki Önkormányzatok Feladatellátó Társulás Társulási Megállapodás módosítása
2. 2.) „Mikulás csomagok” értékének meghatározása
3. 3.) Adventi koncert szervezése

A képviselők a javaslattal egyetértettek.

**Napirend tárgyalása:**

**1.) Pápakörnyéki Önkormányzatok Feladatellátó Társulás Társulási Megállapodás módosítása**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők e meghívóval együtt kézhez kapták. Kérte a véleményeket, javasolta az elfogadást.

A képviselők a javaslattal egyetértettek, hozzászólás nem volt.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**56/2022. (XI.14.) KT határozat**

Pápakovácsi Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 24. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** azonnal

**Felelős:** Polgármester

**2.) „Mikulás csomagok” értékének meghatározása**

**Előadó: Burghardt Ferenc polgármester**

**Burghardt Ferenc polgármester** javasolta, hogy az elmúlt évekhez hasonlóan idén is készítsenek mikuláscsomagot a településen élő 0-14 évesek részére. Javaslata, hogy személyenként kb. 4000 Ft összegben vásároljanak édességet. A Mikulás ünnepségre a könyvtár által biztosított Tarisznyás együttes tart zenés előadást, majd kiosztásra kerülnek a csomagok.

Hozzászólás nem volt, a képviselők elfogadták a javaslatot.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodási nélkül – az alábbi határozatot hozta:

**57/2022. (XI.14.) KT határozat**

Pápakovácsi Község Önkormányzatának Képviselő-testülete a községben élő 0-14 évesek részére 4000 Ft értékben vásárol édességet, az átadásra a Kastély udvarán – a Tarisznyás Együttes zenés műsora után – kerül sor.

A képviselő-testület kéri a polgármestert, hogy az édesség beszerzéséről, és az érintettek értesítéséről gondoskodjon.

**Határidő:** azonnal

**Felelős:** Polgármester

**3.) Adventi koncert szervezése**

**Előadó: Burghardt Ferenc polgármestere**

**Burghardt Ferenc polgármester** szóbeli előterjesztésben javasolta a képviselő-testületnek, hogy 2022. december 12-án a helyi katolikus templomban tartsák a már hagyománynak számító adveni koncertet, Vadkerti Imre, Sipos Dávid, Zsapka Attila és Szüts István előadásában “Mennyből az angyal” címmel. A rendezvényt támogatja a Pápakovácsi Jövőjért Alapítvány 110.000 Ft-tal, a Pápakovácsi Német Nemzetiségi Önkormányzat 60.000 Ft-tal, A koncertet követően a templom előtt un. Szeretetvendégséget tartanak, forralt bor, tea és sütemény várja a résztvevőket.

A képviselők egyetértettek a javaslattal.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodási nélkül – az alábbi határozatot hozta:

**58/2022. (XI.14.) KT határozat**

Pápakovácsi Község Önkormányzatának Képviselő-testülete elhatározza, hogy 2022. december 12-én a helyi katolikus templomban Adventi koncertet szervez, “Mennyből az angyal” címmel Vadkerti Imre, Sipos Dávid, Zsapka Attila és Szüts István fellépésével. A koncert után a résztvevőket az önkormányzat szeretetvendégségre várja.

A koncert ingyenesen látogatható.

A képviselő-testület kéri a polgármestert, hogy a lakosságot a rendezvényről szórólappal értesítse.

A napirendeket követően **Burghardt Ferenc polgármester** szóbeli előterjesztésben ismertette az előterjesztést: (jkv. 4. melléklete) Kónya Milán a Pápakovácsi Általános Iskola tanulója volt 2021. október 31-ig, ezt követően a család külföldre költözött. A gyermek után 12.465 Ft étkezési dij hátralék maradt, melyet többszöri felszólítás ellenére sem fizettek meg. A hátralék behajtása a jelenleg érvényes szabályok szerint (fizetési meghagyás, bírói út) a tartozás összegénél jelentősen többe kerülne, s még a behajtás eredményessége is kétséges. Ezért javasolja a tartozás elengedését behajthatatlanság címén.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodási nélkül – az alábbi határozatot hozta:

**59/2022. (XI.14.) KT határozat**

Pápakovácsi Község Önkormányzatának Képviselő-testülete Kónya Milán tanuló után fennálló 12.465 Ft étkezési díj hátralékot behajthatatlanság miatt törli

A képviselő-testület utasítja a jegyzőt, hogy az összeg törléséről, a számvitelben történő átvezetéséről gondoskodjon.

**Határidő:** azonnal

**Felelős:** jegyző

**Hári Zsuzsanna képviselő** bejelentette, hogy 2022. november 30-i hatállyal lemond a képviselői tiszteletdíjáról, nem kívánja felvenni. Kéri ennek tudomásulvételét.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – a következő határozatot hozta:

**60/2022. (XI.14.) KT határozat**

Pápakovácsi Község Önkormányzatának Képviselő-testülete tudomásul veszi, hogy Hári Zsuzsanna képviselő 2022. november 30-i hatállyal képviselői tiszteletdíjáról lemond.

A képviselő-testület utasítja a jegyzőt, hogy a képviselői tiszteletdíj megszüntetéséről a Magyar Államkincstár felé intézkedjen.

**Határidő:** azonnal

**Felelős:** jegyző

A döntéseket követően a polgármester tájékoztatta a képviselőket, hogy januártól a központi orvosi ügyeleti rendszer átalakítását tervezik, a pápai járáshoz csatlakozna még a devecseri járás, így önkormányzatonként alacsonyabb lenne a hozzájárulást. Az átszervezéssel kapcsolatban még folynak a tárgyalások, amint megszületik a döntés, értesíti a képviselőket.

Más tárgy, bejelentés nem volt, a képviselő-testület nyilvános ülését a polgármester 17.00 órakor bezárta, zárt ülésen folytatták a munkát.

K.m.f.

Burghardt Ferenc Kissné Szántó Mária

polgármester jegyző